දිනකට වකුගඩු රෝගීන් හතර දෙනකු මරණයට පත් වන අතර වස විස සහිත ආහාර හා ජලය පරිභෝජනය මීට හේතු විය හැකි යැයි ද ඔහු පෙන්වාදෙයි.ආහාර හා ජලයේ පවතින භාවිතයට සුදුසු හා නුසුදුසු සංඝටක මොනවාදැයි තීරණය කිරීමට හැකි වන්නේ නම් බෝ නොවන රෝග බොහොමයක් වළක්වා ගැනීමට හැකි වන බවත් වෛද්‍ය පාදෙනිය මහතා පවසයි.වාර්ෂිකව අලුතින් පිළිකා රෝගීන් 20,000 ක් පමණ වාර්තා වන අතර වසර 2010 දි රෝගීන් 21,517 ක් ද, 2011 දි රෝගීන් 25,457 ක් ද, 2012 දි රෝගීන් 26,303 ක් ද ලෙස වාර්තා වී ඇත.බෝ නොවන රෝග තත්ත්වයන් හේතුවෙන් දිනකට පුද්ගලයන් 650 දෙනකු මරණයට පත් වන බව සෞඛ්‍ය අමාත්‍යාංශයේ වාර්තා මඟින් පෙන්වාදෙයි.මේ පිළිබඳ විමසීමට සෞඛ්‍ය ලේකම් වෛද්‍ය නිහාල් ජයතිලක, සෞඛ්‍ය සේවා අධ්‍යක්ෂ ජනරාල් විශේෂඥ වෛද්‍ය පාලිත මහීපාල, පාරිසරික හා වෘත්තීය සෞඛ්‍ය ඒකකයේ අධ්‍යක්ෂ වෛද්‍ය ආනන්ද ජයලාල් යන මහත්වරුන් දුරකථනයෙන් සම්බන්ධ කර ගැනීමට උත්සාහ කළ ද ඔවුහු සම්බන්ධ කර ගැනීමට නොහැකි වූහ..